stanford-oval/wikipedia huggingface dataset:
Gembloux’n taistelu
Taistelu

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Gembloux (1940)
Saksan 4. panssaridivisioona läpäisi Dyle-linjan 14. toukokuuta Ernagen alueella tukenaan 35. ja 20. motorisoidut jalkaväkidivisioonat. Panssaridivisioona eteni suojaten vasemman sivustansa tiedustelu-, konekivääri- ja panssarintorjuntapataljoonilla. Hieman ennen puoltapäivää panssarirykmentti 35:n 8. komppania hyökkäsi Baudesetistä kohti Ernagen eteläpuoliselle rautatielinjalle, mutta hyökkäys pysähtyi yhdeksän vaunun tuhoon. Komppania vetäytyi lähtöasemiinsa. 6. komppania ei kyennyt auttamaan tykkitulen vuoksi.
Käännös suomeksi
Keltaisuus

Ihon ja silmänvalkuaisten keltaisuus, tässä tapauksessa hepatiitti A -viruksen aiheuttamana.
Keltaisuus eli ikterus on lääketieteellinen termi, jolla tarkoitetaan ihon, silmänvalkuaisten ja limakalvojen keltaista väriä. Keltaisuus johtuu liiallisesta bilirubiinin määrästä veressä. Ikteruksesta käytetään toisinaan nimitystä keltatauti, joka voi myös viitata hepatiitti A -virukseen; tällöin puhutaan "tarttuvasta keltataudista".
Keltaisuuden syyt

Bilirubiini on veren punasolujen hemoglobiinissa olevan hemin hajoamistuote. Kun punasolut kuolevat, perna ja maksa hajottavat niiden sisältämän hemin pääasiassa bilirubiiniksi. Bilirubiini ei sellaisenaan erity elimistöstä, joten maksan täytyy konjugoida se glukuronidiksi. Bilirubiinin ylimäärä elimistössä voi johtua useista syistä, jotka voi karkeasti jaotella kolmeen ryhmään.
Keltaisuuden syyt > Hemolyysi ja perinnölliset sairaudet

Jos punasolujen hajoaminen eli hemolyysi nopeutuu, elimistöön vapautuu enemmän bilirubiinia. Hemolyysin kiihtymisen voi aiheuttaa trooppisissa maissa malaria, ja tietyt perinnölliset sairaudet, kuten sirppisoluanemia tai glukoosi-6-fosfaatti-dehydrogenaasin puutos. Toisaalta keltaisuuden voivat myös aiheuttaa perinnölliset bilirubiiniaineenvaihdunnan häiriöt, kuten Gilbertin oireyhtymä, Crigler–Najjarin oireyhtymä, Dubin–Johnsonin oireyhtymä ja Rotorin oireyhtymä.
Keltaisuuden syyt > Maksasairaudet

Keltaisuus voi johtua erilaisista maksasairauksista. Hepatiitti eli maksatulehdus voi olla viruksen, alkoholin, lääkeaineiden tai autoimmuunisairauden aiheuttama. Akuutissa maksatulehduksesta keltaisuus ilmaantuu nopeasti, ja potilaalla ilmenee muita oireita, kuten väsymystä, pahoinvointia ja ruokahaluttomuutta. Keltaisuutta voi esiintyä myös monissa muissa sairauksissa, kuten eri syistä johtuvassa kirroosissa, maksasolusyövässä ja kolangiokarsinoomassa.
Keltaisuuden syyt > Obstruktiivinen ikterus

Obstruktiivinen eli posthepaattinen ikterus tarkoittaa keltaisuutta, jonka aiheuttaa tukos sappiteissä. Tukosta kutsutaan myös kolestaasiksi. Keltaisuuden syyn löytäminen on potilaan hoidon kannalta merkittävää, sillä obstruktiivisen ikteruksen hoito on tavallisesti leikkaus tai tukoksen poisto tähystystutkimuksella eli ERCP:llä. Tukoksen yleisimmät syyt ovat sappikivitauti, haimatulehdus, haima- tai sappitiesyöpä ja sappiteiden kaventuma.
Keltaisuuden syyt > Vastasyntyneen keltaisuus

Vastasyntyneen keltaisuus on yleinen ja tavallisesti harmiton ilmiö, joka johtuu maksan aineenvaihdunnan kypsymättömyydestä. Tavallisesti vastasyntyneen keltaisuus on lievää ja itsestään ohimenevää. Myös esimerkiksi äidin ja lapsen veriryhmien erilaisuus ja rintamaito voivat aiheuttaa keltaisuutta lapselle. Jos vastasyntyneen keltaisuus pitkittyy, voi kyse olla esimerkiksi sappitieatresiasta. Se on kuitenkin harvinainen sairaus, josta kärsiviä lapsia syntyy Suomessa vuosittain vain kahdesta viiteen. Vaikean keltaisuuden yhteydessä tavataan joskus kernikterusta, aivojen vaurioitumista, joka johtuu bilirubiinin kertymisestä tyvitumakkeisiin.
Keltaisuuden syyt > Ruokavalio

Keltaisuus voi johtua ruokavaliosta. Esimerkiksi karoteeni aiheuttaa oiretta, joten porkkanan runsas syönti saattaa olla keltaisuuden syy.
Keltatauti filosofisena esimerkkinä

Keltatautia on käytetty filosofisena esimerkkinä havainnon subjektiivisuudesta aina Sekstos Empeirikoksesta ja Lucretiuksesta George Berkeleyyn ja 1900-luvun filosofeihin. Tämä on perustunut siihen ajatukseen, että keltatautia sairastavasta kaikki näyttää keltaiselta (vaikka tosiasiassa näin ei olisikaan: ennemminkin keltatautia sairastava näyttää muille keltaiselta). Monille tämä oli käypä esimerkki siitä, ettei aistien tuottamiin arvostelmiin voinut luottaa.
Aiheesta muualla

Wikimedia Commonsissa on kuvia tai muita tiedostoja aiheesta .
Keltaisuus ("keltatauti"),Terveyskirjasto: Lääkärikirja Duodecim, Kustannus Oy Duodecim 2009
Kent (nimi)

| Kent |
| --- | --- |
Nimipäivä:   
– suomenkielinen:  –
– ruotsinkielinen:  11. toukokuuta
– ortodoksinen:  –
Muunnelmia:  Kenny, Ken
Vastineita eri kielissä:  –
Nimen alkuperä:  Kenneth tai Englannin Kentin kreivikunta
Infobox OKNimi-testi OK: 
Kent on miehen etunimi. Nimi käsitetään yleensä skotlantilaisperäisen Kennet-nimen lyhentymäksi mutta se voi tarkoittaa myös Englannin Kentin alueen asukasta.
Suomessa nimi Kent on Digi- ja väestötietoviraston tietojen mukaan annettu vuoden 2019 loppuun mennessä noin 880 henkilölle. Kentin nimipäivä on suomen­ruotsalaisen kalenterin mukaan 11. toukokuuta.
Tunnettuja Kentejä

Kent Andersson (1942–2006), ruotsalainen ratamoottoripyöräilijä
Kent-Erik Andersson (s. 1951), ruotsalainen jääkiekkoilija
Kent Ove Clausen (s. 1985), norjalainen maastohiihtäjä
Kent Conrad (s. 1948), yhdysvaltalainen poliitikko
Kent Ekeroth (s. 1981), ruotsalainen Ruotsidemokraattien kansanedustaja
Kent Forsberg (s. 1947), ruotsalainen jääkiekkovalmentaja
Kent Henry (1948–2009), yhdysvaltalainen kitaristi
Kent Hovind (s. 1953), yhdysvaltalainen uskonnollinen julistaja ja kreationisti
Kent Huskins (s. 1979), kanadalainen jääkiekkoilija
Kent Härstedt (s. 1965), ruotsalainen sosiaalidemokraattinen poliitikko
Kent Johanssen (s. 1970), norjalainen mäkihyppääjä
Kent Johansson (s. 1956), ruotsalainen jääkiekkoilija
Kent Johnson (s. 2002), kanadalainen jääkiekkoilija
Kent Karlsson (s. 1945), ruotsalainen jalkapalloilija ja valmentaja
Kent Kirk (s. 1948), tanskalainen poliitikko ja ministeri
Kent Larson (s. 1974), yhdysvaltalainen pornonäyttelijä
Kent Manderville (s. 1971), kanadalainen jääkiekkoilija
Kent McCord, oik. Kent McWhirter (s. 1942), yhdysvaltalainen näyttelijä
Kent McDonell (s. 1979), kanadalainen jääkiekkoilija
Kent Nagano (s. 1951), yhdysvaltalainen kapellimestari
Kent Nilsson (s. 1956), ruotsalainen jääkiekkoilija
Kent North (1971–2007), brittiläinen pornonäyttelijä
Kent Olsson (s. 1958), ruotsalainen suunnistaja
Kent Sjöman (s. 1948), suomalainen näyttelijä
Kent Weeks (s. 1941), yhdysvaltalainen arkeologi ja egyptologi
Kent Williams (s. 1950), yhdysvaltalainen näyttelijä
Kuvitteellisia Kentejä

Kent Brockman, tv-sarjassa Simpsonit
Aiheesta muualla

Kuvia tai muita tiedostoja aiheesta Kent (nimi) Wikimedia Commonsissa
Georges Buchard

| Mitalit | Mitalit | Mitalit |  |
| --- | --- | --- | --- |
|  Georges Buchard |  Georges Buchard |  Georges Buchard |  |
Maa:   Ranska
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1924 | kalvanjoukkuekilpailu |  |
|  Kultaa | Los Angeles 1932 | kalvanjoukkuekilpailu |  |
|  Hopeaa | Amsterdam 1928 | kalpa |  |
|  Hopeaa | Amsterdam 1928 | kalvan joukkuekilpailu |  |
|  Hopeaa | Los Angeles 1932 | kalpa |  |
|  Pronssia | Berliini 1936 | kalvanjoukkuekilpailu |  |
Georges Buchard (21. joulukuuta 1893 – 22. tammikuuta 1987) oli ranskalainen miekkailija ja olympiavoittaja. Hänen aseenaan oli kalpa.
Bouchard voitti kalpamiekkailussa kuusi olympiamitalia, joista kaksi oli kultaisia. Pariisin 1924 olympialaisissa hän voitti joukkuekilpailussa kultaa. Amsterdamin 1928 olympialaisissa hän saavutti hopeaa sekä henkilökohtaisessa kilpailussa että joukkuekilpailussa. Los Angelesin 1932 olympialaisissa hän voitti kultaa joukkuekilpailussa ja sijoittui hopealle  henkilökohtaisessa kilpailussa. Berliinin 1936 olympialaisissa hän sai pronssia joukkuekilpailussa.
Kalpamiekkailun henkilökohtaisen Euroopan mestaruuden Buchard voitti vuosina 1927, 1931 ja 1933. Joukkuekilpailun Euroopan mestaruuden hän voitti kahdesti.
Saavutukset

Olympiakultaa kalvan joukkuekilpailussa 1924 ja 1932
Olympiahopeaa kalvan henkilökohtaisessa kilpailussa 1928 ja 1932
Olympiahopeaa kalvan joukkuekilpailussa 1928
Olympiapronssia kalvan joukkuekilpailussa 1936
EM-kultaa kalvan henkilökohtaisessa kilpailussa 1927, 1931 ja 1933
EM-kultaa kalvan joukkuekilpailussa 1934 ja 1935
General O’Higgins (1897)

| General O'Higgins |
| --- | --- |


Aluksen vaiheet
Rakentaja:  Armstrong Whitworth, Elswick
Kölinlasku:  huhtikuu 1896
Laskettu vesille:  17. toukokuuta 1897
Palveluskäyttöön:  huhtikuu 1898
Poistui palveluskäytöstä:  1954
Tekniset tiedot
Uppouma:  7 920 t (tyhjä) 8 610 t (kuormattu)
Pituus:  146,32 m (kokonaispituus)
Leveys:  22,88 m
Syväys:  7,21 m
Koneteho:  16 000 [Hevosvoima
Nopeus:  20 solmua
Miehistöä:  500
Aseistus
Aseistus:  4 x 8" tykkiä 10 x 6" tykkiä 13 x 3" tykkiä 3 x 18" torpedoputkea
General O'Higgins oli Chilen laivaston vuonna 1897 vesillelaskettu panssariristeilijä, joka palveli sekä ensimmäisessä että toisessa maailmansodassa.
Valmistus

Sir Philip Wattsin suunnittelema alus tilattiin Armstrong Whitworthilta Elswickistä, missä köli laskettiin huhtikuussa 1896. Alus laskettiin vesille 17. toukokuuta 1897 ja otettiin palvelukseen huhtikuussa 1898.
Palvelus

Alus saapui heinäkuussa 1898 Chileen. Se oli 1903 Panamassa Yhdysvaltain ja Kolumbian välisen Panaman kriisin aikana, mikä johti lopulta kanava-alueen perustamiseen. Muuten aluksen ura oli tapahtumaköyhä. Se modernisoitiin 1928-1929 ja pääosan urastaan se palveli esikunta-aluksena. Alus poistettiin laivastoluettelosta 1954.
Giuliano Gemma

| Giuliano Gemma |
| --- | --- |
 Giuliano Gemma juhlimassa 70-vuotispäiväänsä syyskuussa 2008.
Henkilötiedot
Syntynyt: 2. syyskuuta 1938 Rooma, Italia
Kuollut: 1. lokakuuta 2013 (75 vuotta) Civitavecchia, Italia
Ammatti:  näyttelijä
Aiheesta muualla
www.giulianogemma.it
IMDb 
Elonet
Giuliano Gemma (2. syyskuuta 1938 Rooma – 1. lokakuuta 2013 Civitavecchia) oli italialainen näyttelijä.
Gemma työskenteli aluksi palomiehenä ja Cinecittàn sijaisnäyttelijänä. Akrobaatinkykyjensä ansiosta hän sai pääosan Duccio Tessarin peplum-elokuvassa Titaanien paluu (Arrivano i titani, 1962). Kuuluisuuteen Gemma nousi Tessarin spagettiwesterneissä Ringo – tappaja (Una pistola para Ringo) ja Vasenkätinen tappaja (El retorno de Ringo, molemmat 1965), joissa hän esiintyi taiteilijanimellä Montgomery Wood. Hän näytteli etupäässä westernien ja seikkailuelokuvien sankareita, mutta teki myös vakavampia rooleja muun muassa Valentino Orsinin, Luigi Comencinin, Damiano Damianin ja Pasquale Squitierin elokuvissa. Hän sai surmansa liikenneonnettomuudessa.
Elokuvia

Messalina, 1960
Tiikerikissa, 1963
La rivolta dei pretoriani, 1964
I due gladiatori, 1964
Meidän gangstereiden kesken, 1973
Pelkoa ei voi paeta (Tenebrae, 1982)
Ikuinen rakkaus, 2001
Aiheesta muualla

Giuliano Gemma Elonetissä.
Giuliano Gemma Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Yhdysvallat  Japani  Tšekki  Australia  Alankomaat  Puola 
Henkilöt:  Deutsche Synchronkartei  Deutsche Biographie  DDB  Trove  Elonet 
Muut:  Europeana  IdRef
Georgijevsk

| Georgijevsk Георгиевск |
| --- | --- |
 lippu:  vaakuna
Valtio:  Venäjä
Subjekti:  Stavropolin aluepiiri
Perustettu:  1777
Pinta-ala:  
 – Kokonaispinta-ala:  25 km²
Korkeus:  300 m
Väkiluku (2011):  72 116
 – Väestötiheys:  2 885 as./km²
Aikavyöhyke:  UTC+3 (MSK)
 
 www.georgievsk.ru 
Infobox OKVirheellinen NIMI-arvo: 
Georgijevsk (ven. Гео́ргиевск) on kaupunki Stavropolin aluepiirissä Venäjällä. Se sijaitsee Kaukasusvuorten juurella Kuman sivujoen Podkumokin varrella 210 kilometriä Stavropolista kaakkoon. Kaupunki on Georgijevskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Mineralnyje Vodyn ja Prohladnajan välinen rautatie, josta kaupungissa haarautuu sivurata Budjonnovskiin. Asukkaita on 72 100 henkeä (vuonna 2011).lähde?
Georgijevsk on perustettu vuonna 1777 linnoitukseksi Mozdokin ja Azovin väliselle Kaukasian puolustuslinjalle. Vuonna 1783 siellä solmittiin sopimus, jonka mukaan Georgiasta tuli Venäjän protektoraatti. Vuonna 1786 Georgijevsk sai kaupunginoikeudet ja siitä tuli aluksi samannimisen kihlakunnan ja vuodesta 1802 Kaukasian läänin keskus. Vuonna 1822 aluehallinto siirrettiin Stavropoliin. Linnoitus lakkautettiin vuonna 1825 ja vuonna 1830 Georgijevsk menetti myös kihlakuntakeskuksen aseman.
Nykyään kaupunki on maatalousalueen keskus, jossa on mm. metalli-, rakennustarvike- ja elintarviketeollisuutta.
Aiheesta muualla

Wikimedia Commonsissa on kuvia tai muita tiedostoja aiheesta .
Georgijevskin kaupungin sivusto (venäjäksi)
Stavropolin aluepiirin  ja piirit
Aleksandrovskoje •
Andropov •
Apanasenkovskoje •
Arzgir •
Blagodarnyi •
Budjonnovsk •
Budjonnovsk •
Georgijevsk •
Georgijevsk •
Gratšovka •
Izobilnyi •
Ipatovo •
Jessentuki •
Kirov •
Kislovodsk •
Kotšubejevskoje •
Krasnogvardeiskoje •
Kurskaja •
Lermontov •
Levokumskoje •
Mineralnyje Vody •
Mineralnyje Vody •
Neftekumsk •
Nevinnomyssk •
Novoaleksandrovsk •
Novoselitskoje •
Petrovskoje •
Pjatigorsk •
Predgorny •
Sovetski •
Špak •
Stavropol •
Stepnoje •
Trunov •
Turkmeenien piiri •
Železnovodsk
Gerard Callenburgh -luokka (hävittäjä)

| Gerard Callenburgh -luokka |
| --- | --- |


Tekniset tiedot
Uppouma:  1 604 t (standardi) 2 228 t (kuormattu)
Pituus:  107 m
Leveys:  10,6 m
Syväys:  2,8 m
Koneteho:  45 000 hv
Nopeus:  37,5 solmua
Miehistöä:  158
Aseistus
Meritorjunta:  5 x 120 mm tykkiä 8 x 553 mm torpedoputkea
Ilmatorjunta:  4 x Bofors 40 mm -ilmatorjuntatykkiä 4 x 12,7 mm ilmatorjuntakonekivääriä
Gerard Callenburgh -luokka oli Alankomaiden kuninkaallisen laivaston hävittäjäluokka, johon kuului suunnitelman mukaan neljä alusta. Alukset tilattiin 1938 ja ainoastaan kaksi aluksista valmistui toinen Britteinsaarilla ja toinen Saksassa.
Luokan alukset olivat hieman suurempia kuin edeltäneen luokan alukset. Jotta luokan alukset olisivat tehokkaampia kuin vastaavat Keisarillisen Japanin laivaston hävittäjät niiden aseitukseksi suunniteltiin viittä 120 millimetrin tykkiä kahteen kaksiputkiseen torniin (A ja Y) sekä yhteen yksiputkiseen X-torniin. Alusten torpedoputkien lukumäärä oli myös tuplattu.
Alukset

Luokan aluksista ainoastaan kaksi valmistui. Tjerk Hiddes laskettiin vesille ennen miehitystä, mutta se upotettiin Rotterdamissa, ettei se joutuisi maan miehittäneiden saksalaisten käsiin. Saksalaiset nostivat aluksen, mutta korjauskelvottomana se romutettiin. Philips van Almonde räjäytettiin telakalla vesillelaskuyritysten epäonnistuttua. Saksalaiset romuttivat aluksen hylyn.
Gerard Callenburgh upotettiin , mutta saksalaiset nostivat aluksen. Alus saatettiin palveluskelpoiseksi Blohm & Vossin telakalla, minkä jälkeen se liitettiin 11. lokakuuta 1942 Saksan laivastoon nimellä ZH-1.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. Tjerk Hiddes | Rotterdamsche Droogdok Maatschappij, Rotterdam | 1. lokakuuta 1938 | 12. lokakuuta 1939 | - | upotettu 15. toukokuuta 1940 saksalaiset romuttaneet |
| Hr. Ms. Philips van Almonde | Koninklijke Maatschappij De Schelde, Vlissingen | 2. maaliskuuta 1939 | - | - | räjäytetty telakalla 17. toukokuuta 1940 saksalaiset romuttaneet |
| Hr. Ms. Gerard Callenburgh | Rotterdamsche Droogdok Maatschappij, Rotterdam | 1. lokakuuta 1938 | 12. lokakuuta 1939 | - | upotettu saksalaiset nostaneet ja liittäneet laivastoonsa nimellä ZH-1 upotettu 9. kesäkuuta 1944 |
| Hr. Ms. Isaac Sweers | Koninklijke Maatschappij De Schelde, Vlissingen | 26. marraskuuta 1938 | 16. maaliskuuta 1940 | - | hinattu Britteinsaarille palvelukseen upotettu 13. marraskuuta 1942 |
George Island (Manitoba)

George Island
| --- | --- |
Sijainti:  Manitoba Kanada
Vesialue:  Winnipegjärvi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
George Island on saari Winnipegjärven pohjoisaltaassa Manitoban provinssissa Kanadassa. Se sijaitsee noin 400 kilometriä pohjoiseen Winnipegin kaupungista, Grand Rapidsin ja Poplar Riverin välisellä alueella. Saarella on majakkatorni. Saaren länsipuolella sijaitsee Little George Islandin saari ja luonnonsuojelualue.
Saari on veneilijöiden suosima pysähdyspaikka suojaisan luonnonmuovaaman sataman ja saarta ympäröivien laajojen hiekkarantojen vuoksi.
George Island Light

Nimellä George Island Light tunnettu majakka on rakennettu vuonna 1906 Winnipegjärven pohjoisosan vesiliikenteen avustamiseksi. Majakkatorni on rakenteeltaan avoin, 15,5 metrin korkuinen ristikkorakenteinen torni, jonka huipussa on loistolaite. Valon korkeus on 20 metriä järven pinnan yläpuolella. Valotunnuksena on yksi valkoinen vilkku joka neljäs sekunti. Valon kantomatka on 24 kilometriä.
George Islandin majakka oli Winnipegjärven viimeinen miehitetty majakka. Vaikka majakkaan asennettiin automaattinen lyhtylaite vuonna 1968, se täysautomatisoitiin vasta vuonna 1981, jolloin miehitys lopetettiin. Viimeisenä majakanvartijana toimi vuodesta 1951 lähtien Willard Olson.
Aiheesta muualla

Lighthouse Explorer Database: George Island Light (Arkistoitu – Internet Archive)
Manitoba Lighthouses (Arkistoitu – Internet Archive)
Gesaku

Gesaku tai Gisaku (jap. 戯作, "huvitarinat") tarkoittaa japanilaisessa kirjallisuudessa Edo-kaudella 1700-luvun jälkipuolella syntyneitä fiktion eri lajityyppejä. Niitä kirjoitettiin Meiji-kaudelle saakka. Gesakuun lukeutuivat sharebon (tarinat punaisten lyhtyjen kortteleista), kibyōshi (runsaasti kuvitettuja teoksia), gokan ("yhteen sidotut kirjat"), yomihon ("lukukirjat"), kokkeibon (humoristiset teokset) ja ninjōbon (ihmisten tunteista kertovat teokset).
Georgia (nimi)

| Georgia |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Georgette, Georgiana, Georgiina, Georgina, Georgine 
Nimen alkuperä:  Georgios, kreik. ’maanviljelijä’
Infobox OKNimi-testi OK: 
Georgia on naisen etunimi. Se on Georgin ja Georgen sisarnimi, samoin kuin Georgina. Taustalla on kreikkalainen miehennimi Georgios, joka merkitsee maanviljelijää.
Digi- ja väestötietoviraston mukaan Suomessa on vuoteen 2021 mennessä tilastoitu noin 80–90 Georgia-nimistä naista. Heistä suurin osa on syntynyt 1980- tai 1990-luvulla.
Tunnettuja Georgia-nimisiä

Georgia Byng (s. 1966), brittiläinen kirjailija
Georgia Engel (1948–2019), yhdysvaltalainen näyttelijä
Georgia Gibbs (1919–2006), yhdysvaltalainen laulaja
Georgia Hale (1905–1985), yhdysvaltalainen näyttelijä
Georgia Hall (s. 1996), englantilainen golfaaja
Georgia King (s. 1986), skotlantilainen näyttelijä
Georgia Moffett (s. 1984), englantilainen näyttelijä
Georgia O’Keeffe (1887–1986), yhdysvaltalainen taidemaalari
Georgia Stanway (s. 1999), englantilainen jalkapalloilija
George ”Georgia” Tann (1891–1950), yhdysvaltalainen rikollinen
Georgia Taylor-Brown (s. 1994), brittiläinen triathlonisti
Kuvitteellisia Georgia-nimisiä

Georgia, nimihenkilö elokuvassa Georgia
Georgia Nicolson, päähenkilö kirjasarjassa Georgia Nicolsonin salatut elämät
Georgia Thomas, henkilöhahmo televisiosarjassa Ally McBeal
Gelmerbahn

| Gelmerbahn |
| --- | --- |
 Gelmerbahn on funikulaari.
Perustiedot
Valtio:  Sveitsi
Kotipaikka:  Guttannen, Bernin kantoni
Rataverkko
Verkoston pituus:  1,028 km
Raideleveys:  1 000 mm
Kalusto
Henkilövaunut, kpl:  1+1
Kotisivu
Gelmerbahn nousee runsaan kilometrin matkalla lähes puoli kilometriä.
Gelmerbahn on Keski-Sveitsissä, Bernin kantonissa, Haslitalin alueella, Guttannenin kunnassa sijaitseva kiskoköysirata eli funikulaari. Rata nousee Aarejoen laaksosta Gelmersee-tekojärvelle.
Historiaa

Funikulaari rakennettiin alun perin tekojärven padon rakennustarvikkeiden kuljettamiseksi ja otettiin käyttöön vuonna 1926. Rata uusittiin 2000-luvun vaihteessa ja otettiin matkailukäyttöön vuonna 2001.
Rata

Rata on 1 028 metriä pitkä. Se nousee Handeggin pikkukylästä 1 412 metrin korkeudesta Gelmerseen padolle 1 860 metriin. Radan raideleveys on 1 000 mm. Radan suurin jyrkkyys on 106 prosenttia eli 47 astetta.
Liikenne

Funikulaari kuljettaa matkailjoita vain kesäkaudella, kesäkuun alusta lokakuulle.
Aiheesta muualla

Kuvia tai muita tiedostoja aiheesta Gelmerbahn Wikimedia Commonsissa
Geotrupinae

| Geotrupinae |
| --- | --- |
 Geotrupes egeriei
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Turilasmaiset Scarabaeoidea
Heimo::  Sittiäiset Geotrupidae
Alaheimo::  Sittiäiset Geotrupinae  Latreille, 1802
Tribukset
 Geotrupini  Lethrini 
Katso myös
   Geotrupinae Wikispeciesissä   Geotrupinae Commonsissa 
Infobox OKNimi-testi OK: 
Sittiäiset (Geotrupinae) on kovakuoriaisten (Coleoptera) Geotrupidae-heimoon kuuluva alaheimo, joka toisinaan on myös itsessään korotettu sittiäisten (Geotrupidae) heimoksi.
Alaheimon lajit tuntee 11-jaokkeisista tuntosarvistaan ja päältäpäin näkyvistä leuoistaan. Sittiäiset ovat lannansyöjiä. Aikuiset kuoriaiset keräävät lantaa niiden maahan kaivamaansa käytävään. Käytävä on lannan alla, ja naaras munii sinne munansa.
Suomesta tunnetaan kolme lajia, joista suurin on lehmän lannalla elävä sontiainen eli isosittiäinen (Geotrupes stercorarius), joka on yleinen suurimmassa osassa Suomea. Toinen melko yleinen Suomessa elävä laji on monenlaisella lannalla, kuten esimerkiksi ihmisen ulosteilla, elävä metsäsittiäinen (Geotrupes stercorosus). Metsäsittiäinen on kooltaan yleensä jonkin verran sontiaista pienempi. Kolmas Suomessa tavattu laji on harvinainen, muita sileämpi ja kirkkaamman sininen kevätsittiäinen (Geotrupes vernalis tai Trypocopris vernalis).
Geotrupinae-alaheimoon kuuluvia tribuksia

Geotrupini
Lethrini
Aiheesta muualla

ITIS: Geotrupinae (englanniksi)
Ghadam

Ghadam (georg. ღადამი) tai Adam (georg. ადამი) oli Iberian eli Kartlin (nykyisen Georgian itäosan) kuningas. Hänen kolme vuotta kestäneestä hallinnostaan ei juuri kerrota keskiaikaisissa georgialaisissa kronikoissa, eivätkä muut lähteet mainitse häntä. Professori Cyril Toumanoff on ehdottanut vuosia 132–135 hänen valtakautensa mahdolliseksi ajankohdaksi. Nykytutkijat ovat arvelleet Ghadamin olevan nimen Radamistus korruptoitunut muoto; Radamistus ei ollut antiikin Kaukasian kuningas- ja aatelissukujen piirissä harvinainen nimi.
Georgialaisten vuosikirjojen mukaan Ghadam oli Parsman Hyvän poika. Parsman oli sama Pharasmanes, iberialaisten kuningas, jonka Cassius Dio ja jotkut muut antiikin kirjailijat mainitsevat. Ghadam kuoli kolmen vuoden kuninkuuden jälkeen ja jätti kruunun yksivuotiaalle pojalleen Parsmanille, jonka sijaishallitsijana hänen äitinsä Ghadana toimi.
Gerard (Yorkin arkkipiispa)

Gerard (k. 21. toukokuuta 1108) oli Englannin lordikansleri 1085–1092 ja Yorkin arkkipiispa vuosina 1100–1108. Ennen kuin hän saattoi ottaa vastaan Herefordin piispan viran vuonna 1096, hänet oli vihittävä diakoniksi ja papiksi. Pian Henrik I:n valtaanastumisen jälkeen hänet nimitettiin Yorkin arkkipiispaksi ja joutui sittemmin osalliseksi pitkään jatkuneeseen kiistaan keskinäisestä arvojärjestyksestä Canterburyn kanssa.
Tausta

Gerard oli Winchesterin piispa Walkelinin ja Elyn luostarin apotin Simeonin veljenpoika. Hänen tiedetään olleen kanttori ja vuodesta 1091 arkkidiakoni Rouenin tuomiokirkossa.
Englannin kuningas Vilhelm Punainen lähetti hänet vuonna 1095 Roomaan neuvottelemaan paavi Urbanus II:n kanssa koskien Anselm Canterburylaisen palliumia.